
Татарстан Республикасы Дәүләт төзелеш күзәтчелеге инспекциясе тарафыннан ел башыннан бирле 890 тикшерү уздырылган. Хезмәтне саклау кагыйдәләрен һәм нормаларын бозган өчен 4 млн. 788 мең сумлык 117 карар чыгарылган. Үзлегеннән җайга салынучы оешмалар тарафыннан 1 мең 240 оешма – СРО әгъзалары тикшерелгән. Бүген бу хакта Татарстан Республикасы Хөкүмәте Йортында узган республика киңәшмәсендә Татарстан Республикасы төзелеш, архитектура һәм ТКХ министры Фәрит Хәнифов хәбәр итте.

Киңәшмәне барлык мунициципаль районнар белән видеоконференцэлемтә режимында Татарстан Республикасы Президенты Рөстәм Миңнеханов уздырды. Киңәшмәдә ТР Премьер-министры Алексей Песошин да катнашты.

Министр хәбәр иткәнчә, торак төзелеше программалары буенча 25 сентябрьгә республикада 2 млн.10,8 мең кв. метр торак файдалануга тапшырылган, бу планның 67,5% ын тәшкил итә. 2 атна эчендә торак тапшыру динамикасы 65,1 мең кв. метр тәшкил иткән. Узган елның шушы чорына карата 114,5 % файдалануга тапшырылган.

Татарстан Республикасы Президенты каршындагы Дәүләт торак фондының инвестицион программасы буенча статистика органнарына 98,99 мең кв. метр мәйданлы 1 мең 694 фатирлы 76 йорт (планның 36,2%) буенча хисап тапшырылган. Узган ике атна эчендә Теләче районында 1 күпфатирлы йорт файдалануга тапшырылган. Инвестицион программаның калган 54 объекты буенча йортларның әзерлек дәрәҗәсе түбәндәгечә: 27 объект әзер диярлек, 23 объект уртача әзерлектә, 4 объектта эшләр күп әле.

Күп фатирлы инвестицион торак программасы буенча 2020 елда 1 млн.317,2 мең кв. метр мәйданлы 177 күп фатирлы йортны файдалануга тапшыру каралган. Нигездә, бу – иске кагыйдәләр буенча төзелә торган, өлеш кертүчеләр акчасына турыдан-туры төзүчеләр тарафыннан җәлеп ителә торган инвестицион торак. Бүгенге көндә 768,6 мең кв.метр мәйданлы 104 күп фатирлы торак йорт файдалануга тапшырылган, бу планның 58,3% ын тәшкил итә.

Шәхси торак төзелеше линиясе буенча 2020 елда 1 млн. 388,2 мең кв. метр мәйданлы 10 мең 680 йорт төзү һәм файдалануга тапшыру планлаштырыла. 25 сентябрьгә 1 млн. 143,2 мең кв. метр мәйданлы 8 мең 794 шәхси торак йорт файдалануга тапшырылган, бу планның 82,3% ын тәшкил итә. 2 атна эчендә динамика 31,2 мең кв. метр тәшкил иткән.

Гражданнарга торак белән тәэмин итүдә дәүләт ярдәме күрсәтү программалары буенча 728 гаилә торак шартларын яхшырту планлаштырыла. 600 ятим баланы торак белән тәэмин итү эше дәвам итә. Татарстан Республикасы Җир һәм мөлкәт мөнәсәбәтләре министрлыгы Дәүләт торак фонды белән республика милкенә 349 торак бина сатып алу өчен контракт төзегән. Шуларның 283 торак урынына республика хокукы теркәлгән, ятим балалар белән наем килешүләре төзелгән. 25 торак бина буенча сату алды әзерлеге эшләре алып барыла (кадастр исәбенә кую, Дәүләт торак фонды милке хокукын теркәү). Файдалануга тапшырылмаган йортларда (әзерлек 85% һәм югарырак) 41 торак бина бар. Калган 251 торак бина буенча 10 сентябрьдә Татарстан Республикасы Сатып алулар буенча дәүләт комитеты һәм Татарстан Республикасы Җир һәм мөлкәт мөнәсәбәтләре министрлыгы тарафыннан ятим балалар өчен торак сатып алу буенча өченче дәүләт контрактын төзү хокукына электрон аукцион игълан ителгән.

Шулай ук 46 күп балалы гаиләгә сертификатлар рәсмиләштерелгән, 41 документ тормышка ашырылган. Яшь гаиләләрне торак белән тәэмин итү буенча субсидияләр 37 гаиләгә күчерелгән. Мәҗбүри күченүчеләр, Ерак Төньяктан күченүчеләр һәм чернобыльчеләр арасыннан 35 гражданга 21 сертификат рәсмиләштерелгән.
Дәүләт хакимияте һәм җирле үзидарә органнарының бердәм "Рәсми Татарстан" порталы